નવી દિલ્હી: સોશિયલ નેટવર્કિંગ સાઈટ ફેસબુક ખૂબ જ જલદી ટીનેજર્સ માટે એક નવી મેસેજિંગ એપ લોન્ચ કરવાની તૈયારીમાં છે. અા અેપ પેરન્ટ્સને પોતાનાં બાળકો પર અોનલાઈન નજર રાખવામાં મદદ કરશે. ટેક્નોલોજી મેગેઝિન ધ ઇન્ફર્મેશન મુજબ ટીનેજર્સનું અોનલાઈન શોષણ અને મિસગાઈડ થતાં રોકવા માટે ફેસબુક અા અેપ લાવી રહ્યું છે, તેમાં માતા-પિતા જાણી શકશે કે તેમનું બાળક અોનલાઈન કોની સાથે વાત કરી રહ્યું છે. પેરન્ટ્સ બાળકની એક્ટિવિટી પર કન્ટ્રોલ કરી શકશે. ટોક નામથી લોન્ચ થનારી અા મેસેજિંગ એપનો ૧૩ વર્ષ કે તેનાથી વધુ ઉંમરનાં ટીનેજર્સ ઉપયોગ કરી શકશે. તેનો યુઝ કરવા માટે ફેસબુક પ્રોફાઈલની પણ જરૂર નથી. વેબસાઈટ ધ ઇન્ફર્મેશનના જણાવ્યા મુજબ અા નવી અેપના કોડથી જાણવા મળ્યું છે કે તેના પર પરિવારજનોનું નિયંત્રણ હશે.